Aeroflot

Aeroflot (russisk: Российские международные авиалинии) er et russisk flyselskap. Inntil 1992 var det rangert som verdens største flyselskap. Selskapets majoritetseier er den russiske staten.

Aeroflot opererte også flygninger i Norge, med ruter fra Oslo lufthavn til Sjeremetjevo internasjonale lufthavn utenfor Moskva.

I forbindelse med Russlands invasjon av Ukraina 2022 stoppet Aeroflot alle internasjonale flyvninger unntatt flyvninger mellom Russland og Belarus.   "Aeroflot innstiller alle internasjonale ruter", abcnyheter, 5. mars 2022

Historie
Aeroflot ble grunnlagt 9. februar 1923 under navnet Dobrolet. Etter den russiske borgerkrigen startet Aeroflot passasjerflygninger og transportflygninger med modifiserte krigsfly. Ett år før den offisielle opprettelsen startet man, i samarbeid med det tyske flyselskapet Deruluft, flyruten Moskva – Königsberg 1. mai 1922. Senere ble ruten forlenget til Berlin. Aeroflot var det første flyselskapet som brukte jetfly for passasjerflygninger. Allerede i 1956 brukte man Tupolev Tu-104 både på innenriksruter og i internasjonal trafikk.

Norske flygeledere gikk til boikott av Aeroflot etter nedskytingen av et sørkoreansk passasjerfly 1. september 1983. Ingen sovjetiske fly fikk dermed lande i Norge i to måneder. Norske flygeledere var de første i verden som aksjonerte.«Aeroflot utestengt fra Norge», Bergens Tidende 9. september 1983 

Etter Sovjetunionens sammenbrudd i 1991 ble selskapet delt mellom de gamle sovjetrepublikkene, og ble organisert i over hundre ulike flyselskaper. I juni 1991 ble det dannet en samarbeidsorganisasjon med navnet Aeroflot – Soviet Airlines Commercial Production Alliance, som ble introdusert på børsen i 1992 under navnet Aeroflot – Russian International Airlines.

Sovjetunionens sammenbrudd innebar at den russiske flyindustrien tapte markedsandeler, og Aeroflot søkte seg ut på det vestlige markedet etter nye fly. Først leide man Airbus A310-300, og i 1994 kjøpte man inn Boeing 767-300ER. Samme år leverte man tredje generasjon Iljusjin Iljusjin Il-96-300 med forbedret avionikk, til bruk på de lengre internasjonale flygningene. For å ta unna den økende fraktmengden leide man i 1995 en McDonell Douglas DC 10-30 F på langtidskontrakt.

Flåte
Aeroflots flåte inkluderer følgende fly: (oktober 2009 Flåte)

FlytypeAntallSeter(Business/Economy)RuterAirbus A319-10015116 (20/96)Innenriks og EuropaAirbus A320-20031 (+ 16)140 (20/120)EuropaAirbus A321-20010 (+ 14)170 (28/142)Europa og AsiaAirbus A330-2005241 (34(207)LangdistanseAirbus A330-3003 (+ 2)116 (20/96)LangdistanseAirbus A350-800XWB0 (+ 18)LangdistanseAirbus A350-900XWB0 (+ 4)LangdistanseBoeing 767-300ER11218 (30/188)LangdistanseBoeing 787-80 (+ 22)LangdistanseIljushin Il-96-3006256 (22/234)LangdistanseSuperjet 10030Innenriks og Europa

Referanser

Eksterne lenker


Kategori:Russiske flyselskaper
Kategori:SkyTeam
Kategori:Flyselskaper etablert i 1923